Sostre Cívic

Tertúlia "Gent gran parlem"
2019-11-05 16:30 - 18:30 (Europe/Madrid) | ECOS Grup Cooperatiu, Casp, 43, baixos., Barcelona, 08010
TresG (Grup Gent Gran), la renovada Àrea sènior de Sostre Cívic, organitza aquesta tertúlia per parlar i resoldre els dubtes del model de cohabitatge sènior i els projectes d’habitatge cooperatiu específics per la gent gran.
Una proposta que neix amb la idea de compartir històries, preguntes i experiències; de crear grups sènior nous o conèixer els que ja hi existeixen. Però, sobre tot, per generar un espai d’acollida i de referència per totes les persones grans que formen part de Sostre Cívic.
Plaçes limitades! Aquesta activitat es farà bimensualment: la següent sessió es farà el proper 14 de gener a la mateixa hora per la gent interessada que no hi pugui venir en aquesta ocasió.
Recorda confirmar la teva assistència en aquest formulari.
T’hi esperem!

Taula rodona "La vellesa que vé: noves necessitats, maneres de conviure i de donar resposta a la dependència"
2019-11-07 15:30 - 17:00 | L’Acadèmia. Departament d’Activitats i Congressos, C/ Major de Can Caralleu, 1-7, Barcelona, 08017
En el marc del XXV Congrés de la Societat Catalana de Geriatria i Gerontologia, participem en aquesta taula rodona per parlar de l’habitatge cooperatiu sènior com a alternativa autogestionada per a la gent gran.
En representació de Sostre Cívic, hi seran Josep Maria Ricart, del projecte Walden XXI, i la Rosalia Ribes, del grup llavor Can70, ambdós membres del Consell Rector de la nostra entitat.
També hi participen la Verónica Ramilo, de Perviure; el Marc Trepat, de BTA Arquitectes; y la Cristina Cuesta, de Cohousing Spain.

Per a més informació, consulta aquí el fulletó de l’activitat.
L’aforament és limitat, i la inscripció és imprescindible, i la pots fer mitjançant aquest enllaç abans del 4 de novembre: https://bit.ly/2lEC9L1
Preu: 10€

Presentació del grup llavor "Lleida urbà"
2019-11-09 10:00 - 11:30 | Ateneu Cooperatiu La Baula, Carrer del Nord, 4, Lleida, 25007
El grup llavor Lleida urbà és un col·lectiu intergeneracional al voltant de 40 persones pertanyents a 13 unitats familiars que viuen a la ciutat de Lleida i que volen impulsar un projecte d’habitatge cooperatiu a la ciutat. Els vols conèixer?
Vine a la xerrada de presentació que farem el dissabte 9 de novembre a l’Ateneu La Baula, on també explicarem com funciona el model d’habitatge cooperatiu en cessió d’ús que impulsem a Sostre Cívic i et presentarem els diferents projectes i iniciatives que portem a terme.
T’hi esperem!

Xerrada "Parlem per decidir fins al final"
2019-11-13 17:00 - 19:00 | Col·lectiu Ronda, Sant Pere més alt, 59., Barcelona, 08003
El grup llavor Can 70 organitza l’activitat «Parlem per decidir fins al final» sobre el document de voluntats anticipades, és a dir, el testament vital.
La ponent encarregada de fer la conferència és la Isabel Alonso, presidenta de DMD-CAT, l’associació pel Dret a Morir Dignament a Catalunya.
Us convidem a reflexionar plegades sobre la importància de redactar aquest document per deixar constància del què volem i què no volem sobre tractaments mèdics quan per algun motiu ja no puguem dir-ho, i a participar en aquest espai per resoldre tot els dubtes relatius a aquest procediment i els elements que hauríem de tenir en compte si volem fer-ho.
Una activitat dirigida a persones de totes les edats! Qualsevol persona a partir dels 18 anys pot redactar el seu document de voluntats anticipades si vol decidir i contribuir a què el procés de mort sigui més serè i adequat als seus valors.

Sessió informativa mensual
2019-11-15 17:30 - 19:30 | ECOS Grup Cooperatiu, Casp, 43, baixos., Barcelona, 08010
T’interessa formar part d’un projecte d’habitatge cooperatiu però no saps per on començar? Vols saber què fem a Sostre Cívic i els projectes que tenim actius? T’agradaria conèixer més a fons el model d’habitatge en cessió d’ús?

Vine a aquesta xerrada informativa i oberta per a les persones interessades, futurs nous socis i també per aquelles persones sòcies que vulguin aprofundir sobre el model de cessió d’ús i conèixer com s’organitza la nostra activitat.
T’hi esperem! 🙂

Birres crítiques amb la regidora d'habitatge Lucía Martín
2019-11-20 18:00 - 20:00 | Calàbria 66, Calàbria, 66, Barcelona, 08015
Conjuntament amb el diari Crític organitzem aquesta trobada amb la regidora d’habitatge de Barcelona, Lucía Martín, per compartir un espai informal on parlar de la situació de l’habitatge a la ciutat i del paper que hi pot tenir el model d’habitatge cooperatiu en cessió d’ús.

Un periodista de CRÍTIC i un membre de Sostre Cívic conversaran amb Lucía Martín i després donaran pas a un diàleg obert amb el públic assistent. L’objectiu és saber de primera mà les prioritats de l’equip de govern de l’Ajuntament de Barcelona en matèria d’habitatge en aquest mandat que tot just comença.
Aquesta activitat és oberta al públic, però reservem algunes butaques per a persones sòcies i acompanyants. Haureu d’arribar amb antelació a la sala per confirmar que hi sereu, si 10 minuts abans de començar l’activitat no hi sou, alliberarem els seients.
Si ets persona sòcia, t’hi pots apuntar aquí

Tertúlia: "Cohabitatge sènior: un model alternatiu d'habitatge per a gent gran"
2019-11-21 17:00 - 19:00 | Centre Cívic Vicenç Bou, carrer Escoles, 2, Platja d'Aro, 17250
Josep Maria Ricart, membre del Consell Rector de Sostre Cívic i del projecte d’habitatge cooperatiu sènior Walden XXI, participa en aquesta tertúlia sobre cohabitatge que tindrà lloc al centre cívic de Platja d’Aro.
Parlarem de l’habitatge cooperatiu sènior, i de com resulta un model alternatiu a les residències mercantils que fan negoci amb la nostra vellesa.
T’hi apuntes?

Jornada "Habitatge cooperatiu: una eina d'accés a l'habitatge"
2019-11-25 09:00 - 11:00 | Can Genís, Progrés, 17, Palafrugell, 17200
Vols aprendre més sobre el model d’habitatge cooperatiu en cessió d’ús?
T’esperem el dilluns 25 de novembre a aquesta jornada a Palafrugell sobre l’habitatge cooperatiu com a eina d’accés a l’habitatge i per garantir aquest dret fonamental, organitzada per l’ajuntament de la localitat.
Compartirem taula amb la Fundació La Dinamo, i la Xarxa de municipis per l’Economia Social i Solidària.
Inscripcions aquí

Punt d'informació en habitatge cooperatiu a Manresa
2019-11-26 09:00 - 16:00 | CEDEM, c. Castelladral 5-7., Manresa, 08243
L’Ateneu Cooperatiu de la Catalunya Central i la cooperativa Sostre Cívic impulsem conjuntament un punt d’informació en habitatge cooperatiu a la Catalunya Central.
Al punt podrà acudir-hi qualsevol persona que tingui interès en l’habitatge cooperatiu, ja siguin persones individuals, grups, tècnics o entitats interessades. El punt, que compta amb el suport del CEDEM Manresa, estarà en funcionament cada 15 dies i oferirà els seus serveis a Manresa a partir del dimarts 29 d’octubre.
El servei estarà disponible a partir del dimarts 29 d’octubre i a partir d’aleshores, cada 15 dies estarà operatiu. L’horari serà de 10h a 14h i de 15h a 17h i per poder-hi assistir cal concertar una cita prèvia a través d’aquest formulari.
Per més informació, pots consultar la web de l’Ateneu Cooperatiu de la Catalunya Central.

IV Jornades sobre Desigualtats Socials
2019-11-26 17:30 - 19:30 | Facultat de Dret, Economia i Turisme – UdL, Carrer de Jaume II, 73, Lleida, 25001
En el marc de les IV Jornades sobre desigualtats socials organitzades per l’Universitat de Lleida, participem en la taula rodona «Iniciatives en favor de l’accés a l’habitatge».
Serà el dimarts 26 de novembre a les 18h30, i compartirem taula amb el Sergio Talamonte, regidor d’habitatge i transició ecològica de l’Ajuntament de Lleida; i el Roger, que participa en un projecte de masoveria urbana a la ciutat.
Aquesta jornada és oberta a tot el públic interessat i és reconeguda amb un crèdit de matèria
transversal per la Universitat de Lleida.
Inscripcions aquí

Taula rodona: “Instruments i experiències d’habitatge per a gent gran: la perspectiva socioeconòmica”
2019-11-27 16:00 - 17:00 | CCCB, Montalegre, 5, Barcelona, 08001
En el marc de la jornada «Envelliment, habitatge i entorn», organitzada per l’Observatori Metropolità de l’Habitatge de Barcelona, participarem a la taula rodona “Instruments i experiències d’habitatge per a gent gran: la perspectiva socioeconòmica”.
La jornada va destinada a un públic vinculat amb la planificació, la gestió i l’execució d’instruments i experiències en la matèria, tant provinents del món acadèmic, de les institucions públiques, del tercer sector, d’associacions i del sector privat.

En Josep Maria Ricart, membre del Consell Rector de Sostre Cívic i membre del projecte Walden XXI, comparteix taula amb l’Héctor Simón (Productes financers per a l’habitatge i la vellesa) i la Mercè Giner (Cessió d’habitatges per a la gent gran).
Us hi esperem el dimecres 27 de novembre a l’Aula 1 del CCCB.
L’accés és gratuït i obert.
Més informació de les jornades i inscripcions aquí

Cinefòrum del documental "Push"
2019-11-27 18:00 - 21:00 | Zumzeig cinema, Carrer de Béjar, 53, Barcelona, 08014
Et convidem al cinefòrum que organitzem en el marc del 15é aniversari de Sostre Cívic!

Projectarem el guardonat documental «Push», sobre l’especulació immobiliària i urbanística a escala mundial, i farem després un petit debat per compartir conclusions i reflexions sobre el tema. Per acabar, compartirem un pica-pica a l’Espai Bistrot del mateix Zumzeig.
Push és el nou documental del guardonat director Fredrik Gertten, que investiga el perquè ja no podem permetre’ns el luxe de viure a les nostres pròpies ciutats. L’habitatge és un dret fonamental, una condició sine qua non per a una vida segura i saludable, però a les ciutats de tot el món tenir un lloc on viure és cada cop més difícil. Qui en són els responsables? Quins són els factors que fan de l’accés a l’habitatge un dels problemes més urgents a escala mundial?
A través de la Leilani Farha, relatora especial en habitatge de l’ONU, viatgem per diferents països tractant d’entendre qui i per què està sent expulsat de les ciutats, conversant amb personalitats de l’àmbit polític com Ada Colau, la reputada sociòloga Saskia Sassen, l’economista Joseph Stiglitz o el periodista italià autor de Gomorra Roberto Saviano.
Al debat ens acompanyem el Javier Sánchez (Sindicat de Llogateres), l’Eduard Sala (PAH) i l’Aura Ruano (Observatori de l’Habitatge i Turisme del Clot).
Aquesta activitat és oberta al públic, però reservem algunes butaques per a persones sòcies i acompanyants.
Si ets persona sòcia, t’hi pots apuntar aquí!

Taula rodona "Experiències de salut comunitària vinculades a les persones grans"
2019-11-28 10:30 - 13:00 | Universitat de Vic, Carrer de la Sagrada Família, 7, Vic, 08500
T’interesa la salut comunitària i el seu impacte en la qualitat de vida i benestar individual i col·lectiu? Llavors no pots faltar a aquesta activitat organitzada per la Comissió de treball de la Taula de Salut Comunitària de Vic!
En el marc d’aquesta jornada, membres del projecte d’habitatge cooperatiu sènior Walden XXI participen a la taula rodona «Experiències de salut comunitària vinculades a les persones grans» conjuntament amb:
Marta Rofin, arquitecta de l’equip redactor del POUM.
Anna Bonafont, professora de la UVIC – UCC.
Projecte Avancem, a càrrec de Càritas Arxiprestal de Vic.
Si vols més informació sobre l’activitat, et pots descarregar aquí el programa sencer.
Quan? Dijous, 28 de novembre de 2019
On? A l’Aula Magna de la UVIC-UCC.
INSCRIPCIONS AQUÍ
